b'\n_START_ARTICLE_\nScott Michael Foster\n_START_SECTION_\nKehidupan awal\n_START_PARAGRAPH_\nFoster dilahirkan di Winfield, Illinois. Beliau merupakan satu-satunya anak lelaki dalam keluarganya. Beliau pernah berpindah ke Highland Village, Texas, dimana beliau mula berminat dengan lakonan seawal di sekolah rendah. Beliau telah bersekolah di Briarhill Middle School, dan Edward S. Marcus High School dimana beliau terlibat dengan pementasan teater sehingga tamat belajar pada tahun 2003. Beliau kemudiannya memasuki Collin County Community College selama satu semester sebelum membuat keputusan untuk berhenti dan mengejar cita-citanya dalam bidang lakonan. Beliau bermain gitar dan merupakan penyanyi utama kumpulan rock indie, "Siren\'s Eye". Mereka pernah mengeluarkan EP berjudul "Red Room" pada 15 December 2009.\n_START_SECTION_\nKerjaya\n_START_PARAGRAPH_\nFoster muncul dalam filim kecil The Beautiful Flowers, sebelum muncul dalam siri komedi-drama, Greek. Siri ini disiarkan dari tahun 2007 hingga 2011. Foster turut pernah membintangi filem bebas, Teenage Dirtbag. Beliau kemudiannya menjadi pelakon undangan dalam Law & Order: LA, Melissa & Joey, Friends with Benefits, The Closer, dan Parenthood._NEWLINE_Pada tahun 2012, Foster muncul dalam musim kelima Californication, dan The River. Pada tahun berikutnya, beliau membintangi siri TV Zero Hour disamping Anthony Edwards dam Carmen Ejogo. Pada tahun2014, Foster mendapat watak dalam siri TV Halt and Catch Fire, dan tahun berikutnya muncul dalam Chasing Life.  Pada tahun 2014 juga, beliau muncul dalam siri Once Upon a Time._NEWLINE_Pada tahun 2015, Foster mula berlakon bersama Don Johnson and Amber Valletta dalam Blood & Oil._NEWLINE_Pada tahun 2017, Foster mula muncul dalam siri komedi-muzikal Crazy Ex-Girlfriend sebagai Nathaniel Plimpton III.'